স্যামসাং মোবাইল বাংলাদেশ সম্প্রতি ‘নেভার মাইন্ড’ নামে আকর্ষণীয় একটি অফার ঘোষণা করেছে। গ্রাহকরা স্যামসাং গ্যালাক্সি জে, গ্যালাক্সি এ, গ্যালাক্সি সি, গ্যালাক্সি অন এবং ফ্ল্যাগশিপ ফোন গ্যালাক্সি এস ও গ্যালাক্সি নোট সিরিজের স্মার্টফোন কিনে অফারটি উপভোগ করতে পারবেন। এই অফারে গ্রাহকরা ফোন কেনার ১২ মাসের মধ্যে একবার বিনামূল্যে ভাঙ্গা স্ক্রিন বদলানোর সুযোগ পাবেন। এ বছরের ২৮ অক্টোবর থেকে ৩১ ডিসেম্বর এর মধ্যে নির্দিষ্ট মডেলের ফোন কেনার মাধ্যমে অফারটি উপভোগ করা যাবে।